Johann Heinrich Jürgens
Johann Heinrich Jürgens (28. oktoober/8. november 1719 Tallinn – 3. mai/14. mai 1782 Pöide) oli Eesti vaimulik. Jürgens immatrikuleeriti 8. augustil 1739 Jena ülikooli ja 6. juulil 1742 Halle ülikooli. Pärast ülikooli lõpetamist töötas eraõpetajana Jelgavas. Aastatel 1754–1762 oli ta Ventspilsi linnakooli rektor. Ordineeriti 17. septembril/28. septembril 1763 õpetajaks. Oli aastatel 1763–1782 (introdutseeriti 28. septembril/9. oktoobril 1763) Pöide Maarja koguduse õpetaja, oli aastast 1775 veel konsistooriumi assessor.